חולי אהבה (סדרת טלוויזיה)

חולי אהבה היא סדרת דרמה רומנטית ישראלית בכיכובם של איילת זורר ועמוס תמם, העוסקת בסיפור אהבתם של רופאה מנתחת ופוליטיקאי החולים בסרטן השד. הפקת העונה החלה בשנת 2023 והיא שודרה החל מ-19 בפברואר 2024 ועד 1 באפריל 2024 בקשת 12.

 עלילה 
הסדרה עוסקת בסיפור אהבתם של כירורגית מצליחה, אותה מגלמת איילת זורר ופוליטיקאי כריזמטי, אותו מגלם עמוס תמם. בפרק הראשון עמליה בת ה-50 פלוס, מנתחת אונקולוגית עם ניסיון רב שנים שמעולם לא ביצעה בדיקת ממוגרפיה, מגלה גוש חשוד באזור בלוטת הלימפה שלה. מיד לאחר מכן פונה אליה מנהל המחלקה בדרישה לקבל באופן דחוף מטופל מפורסם מעולם הפוליטיקה (מיכה), הסבור שהכל סובל דיחוי על מנת שהוא יתפנה לקמפיין הפוליטי שלו. הסדרה צולמה בבית החולים איכילוב.

 דמויות 

 ד"ר עמליה לוי (איילת זורר) – רופאה מנתחת שמגלה שיש לה סרטן השד, ובו זמנית מטפלת במיכה. גרושתו של אמיר ואמא של אלה ואיתמר.
 מיכה חדאד (עמוס תמם) – יו"ר מפלגת "אופק לישראל" המתמודד לראשות הממשלה. מאובחן כחולה בסרטן השד אצל גברים. נשוי לרונית ואבא של מעיין ודניאלה.

 משפחת לוי 
 אמיר לוי (זהר שטראוס) – הגרוש של עמליה שחוזר לחייה בעקבות מחלתה.
 עדי לוי (נלי תגר) – אחותה של עמליה, סטנדאפיסטית כושלת ומוליכת כלבים. מנכסת לעצמה את סיפור המחלה של עמליה בשביל להציל את קריירת הסטאנדאפ שלה ושאנדריי לא יפטר אותה מהמועדון.
 אלה לוי (שיר ליבה) – בתם של אמיר ועמליה ואחותו של איתמר. בת זוגו של יהלי, ממנו נכנסה להיריון.
 איתמר לוי (לב רודינסקי) – בנם של אמיר ועמליה ואחיה של אלה. רוכב אופניים.
 יהלי (איתמר פרס) – בן זוגה של אלה שהכניס אותה להיריון.
 מנחם לוי (ז'יל בן דוד) – נשוי לאביבה, אבא של עדי ועמליה, וסבא של אלה ואיתמר.
 אביבה לוי (ליאת גורן) – נשואה למנחם, אמא של עדי ועמליה, וסבתא של אלה ואיתמר.

 משפחת חדאד 
 רונית חדאד (דנה סמו) – אשתו של מיכה שבגדה בו בעבר.
 מעיין חדאד (שרון כהן רז) – בתם של מיכה ורונית ואחותה הגדולה של דניאלה. טיילה בדרום אמריקה יחד עם בת זוגה ג'ו, וחזרה לארץ על מנת לתמוך באביה במהלך הטיפול.
 דניאלה חדאד – בתם של מיכה ורונית ואחותה הקטנה של מעיין.
 לבנה חדאד (רינה מצליח) – אמו של מיכה. חלתה בעבר בסרטן השד.
 ג'ו – בת הזוג של מעיין. אמריקאית ממוצא פלסטיני. נעצרת בשל קשריה עם בכיר ב שישב בעברו בכלא הישראלי.

 צוות בית החולים 
 ד"ר אביעד קוטלר (אמנון וולף) – קולגה של עמליה, המתחרה מולה על ניהול המחלקה.
 פרופסור עדנה בלום (חנה לסלאו) – מנתחת ותיקה והמנטורית הרפואית של עמליה.
 ד"ר אמנון פרץ (מתי סרי) – מנהל המחלקה של עמליה.
 שירין סלאמה (שאדן קנבורה) – רופאה מתלמדת של עמליה.
 אסתי (דוית גביש) – אחות בבית החולים.

 אנשי מפלגת "אופק לישראל" 
 ליאת גיל (שרה פון שוורצה) – פוליטיקאית ומקום 2 במפלגת "אופק לישראל". מנסה לחתור תחתיו על מנת לתפוס את מקומו.
 ירום הלוי (יואב לוי) – יועצו הפוליטי של מיכה.
 יערה (הילה אברמוביץ') – אחת ממנהלות הקמפיין של מיכה.

 דמויות נוספות 
 אנדריי (אולג לוין) – מנהל המועדון בו עדי מופיעה. מאיים לפטר אותה משום שאינה מצחיקה.
 נתי דהן (גלית חוגי) – מגישה בחדשות 12 שראיינה את מיכה.

 סקירת הסדרה 

 פרקים 

מספרפרקשם הפרקתאריך שידורמקורי נתוני צפייהמקור1הכל מתחיל19 בפברואר 202416.2%443,000ד"ר עמליה לוי (איילת זורר), רופאה מנתחת העוסקת בסרטן השד, מזהה גוש חשוד בחזה שלה. לאחר מכן, היא נפגשת עם מיכה חדאד (עמוס תמם), היו"ר החדש של מפלגת "אופק לישראל", המתמודד לראשות הממשלה. מיכה המום מהגילוי שהוא חולה בסרטן השד. עמליה מחליטה לשמור בסוד את מחלתה מהמשפחה ומהקולגות שלה על מנת לשקול את צעדיה, אך הם מגלים על כך ולכל אחד מהם יש דעה בעניין. עדי (נלי תגר), מנכסת לעצמה את סיפור המחלה של אחותה עמליה, ומעמידה פנים שהיא אובחנה בסרטן על מנת לנסות להציל את קריירת הסטנדאפ שלה.2משהו מתחבר26 בפברואר 202414%370,000עמליה מנתחת את מיכה, שמסתיר את מצבו מהציבור ומבנותיו. את התאוששות מהניתוח הוא מסתיר תחת סיפור כיסוי של נסיעה להתרעננות במדבר, והוא מקבל סיוע מאשתו אורית (דנה סמו) ומאימו לבנה (רינה מצליח). ירום הלוי (יואב לוי), היועץ הפוליטי של מיכה, מספר לו על שמועות בתקשורת על משבר זוגי בינו לבין אשתו, ולכן מיכה מחליט לכנס מסיבת עיתונאים ולחשוף לציבור את מצבו הרפואי. המופע הקומי של עדי על היותה חולת סרטן זוכה להצלחה מפתיעה. אלה (שיר ליבה), בתה המתבגרת של עמליה, מגלה שהיא בהריון. עמליה דוחה את הניתוח שלה שוב ושוב. היא מתלבטת מי צריך לנתח אותה: ד"ר אליעד קוטלר (אמנון וולף), המתחרה שלה על ניהול המחלקה, או פרופסור עדנה בלום (חנה לסלאו), מנתחת וותיקה שהייתה המנטורית שלה בתחום. בעקבות זאת, משפחתה מתעמתת איתה והגרוש שלה אמיר (זוהר שטראוס) מסביר לה את ההשכלות של החלטותיה. עמליה מחליטה לבקש מקוטלר שינתח אותה ומבקשת ששירין סלאמה (שאדן קנבורה), הרופאה המתלמדת שלה, תהיה מנתחת המשנה.3מתקרבים4 במרץ 202414.7%389,000עמליה מתמודדת עם תוצאות הניתוח, ומתקשה לוותר על השליטה בחייה ולקבל עזרה מסביבתה. אמיר נכנס מחדש לחייה ולוקח על עצמו לטפל בה ובילדים. ליאת גיל (שרה פון שוורצה), מספר 2 במפלגת "אופק לישראל", לא מרוצה מהחשיפה של מיכה ודואגת מההשפעות שלה על המפלגה. היא מנסה לערר את מעמדו במפלגה ולהחליף אותו בתפקידו. אלה שוקלת להמשיך את ההיריון, ומודיעה להוריה יחד עם בן זוגה יהלי שהיא צריכה עוד זמן לחשוב על ההפלה – דבר שמעורר התנגדות קשה אצל אמיר ועמליה. המופע המוצלח של עדי מוביל אותה גם לקשר רומנטי חדש עם אנדריי (אולג לוין), הבעלים של המועדון, לאחר שרצה בעבר לפטר אותה. עמליה ומיכה ממשיכים להתקרב, לאחר שמצאו את עצמם לבד בחדר הכימותרפיה בבית החולים.4אהבה חדשה או אהבה ישנה6 במרץ 202413.1%356,000לאחר המפגש בחדר הכימותרפיה, הקשר של עמליה ומיכה מעמיק והם מנהלים התכתבות במהלך הלילה. עמליה מתעקשת לחזור לעבודתה בהקדם האפשרי, למרות שסבלה מתופעות הלוואי של הכימותרפיה. הטיפול של אמיר בעמליה מכניס את שניהם לבלבול לגבי טיב היחסים בניהם. אלה מחליטה לשמור על ההיריון ולא לעשות את ההפלה, ועוברת לגור בדירתה של עדי. הדבר יוצר ויכוח משפחתי סוער בו עמליה משתלחת באלה ועדי. מעיין, בתו הבכורה של מיכה, מחליטה לחזור לישראל מהטיול בדרום אמריקה כדי לתמוך באביה במהלך הטיפול. אך הדברים מסתבכים כאשר ג'ו, בת הזוג של מעיין, נעצרת בשל הקשר שלה לבכיר ב שישב בעברו בכלא הישראלי – דבר שמשפיע לרעה על הקמפיין של מיכה. מיכה מגיע לביתה של עמליה בלילה ללא הזמנה, בזמן שאמיר נמצא שם. אלה ויהלי מגיעים לאחת ההופעות של עדי ללא ידיעתה, ומגלים על השימוש שלה בסיפור המחלה של עמליה לצורך המופע.5סוף סוף זה קורה11 במרץ 202416.1%375,0006ההחלטה18 במרץ 202415%400,0007ההימור של עמליה ומיכה25 במרץ 202415.2%372,0008איך הכל יסתיים1 באפריל 202415.3%375,000

 פרסים ומועמדויות 
שנהטקסקטגוריהמועמדותתוצאה2025  

 קישורים חיצוניים 



 חולי אהבה, לצפייה ישירה באתר 12+
 חולי אהבה: ריקאפים, באתר tvbee.









 הערות שוליים 

קטגוריה:סדרות דרמה רומנטיות ישראליות
קטגוריה:סדרות דרמה רפואיות ישראליות
קטגוריה:קשת: תוכניות וסדרות
קטגוריה:סדרות טלוויזיה ישראליות שעלו לשידור בשנת 2024